CELEX: 62020CA0056
Language: el
Date: 2021-04-29 00:00:00
Title: Υπόθεση C-56/20: Απόφαση του Δικαστηρίου (πρώτο τμήμα) της 29ης Απριλίου 2021 [αίτηση του Verwaltungsgerichtshof Baden-Württemberg (Γερμανία) για την έκδοση προδικαστικής αποφάσεως] — AR κατά Stadt Pforzheim (Προδικαστική παραπομπή – Μεταφορές – Άδεια οδήγησης – Αμοιβαία αναγνώριση – Αφαίρεση της άδειας οδήγησης εντός κράτους μέλους διαφορετικού από εκείνο που την εξέδωσε – Αναγραφή, επί του σώματος άδειας οδήγησης, μνείας περί μη ισχύος της στο έδαφος του εν λόγω κράτους μέλους)

12.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 278/17
            
         
      Απόφαση του Δικαστηρίου (πρώτο τμήμα) της 29ης Απριλίου 2021 [αίτηση του Verwaltungsgerichtshof Baden-Württemberg (Γερμανία) για την έκδοση προδικαστικής αποφάσεως] — AR κατά Stadt Pforzheim
      (Υπόθεση C-56/20) (1)
      
      (Προδικαστική παραπομπή - Μεταφορές - Άδεια οδήγησης - Αμοιβαία αναγνώριση - Αφαίρεση της άδειας οδήγησης εντός κράτους μέλους διαφορετικού από εκείνο που την εξέδωσε - Αναγραφή, επί του σώματος άδειας οδήγησης, μνείας περί μη ισχύος της στο έδαφος του εν λόγω κράτους μέλους)
      (2021/C 278/23)
      Γλώσσα διαδικασίας: η γερμανική
      
         Αιτούν δικαστήριο
      
      Verwaltungsgerichtshof Baden-Württemberg
      
         Διάδικοι στην υπόθεση της κύριας δίκης
      
      AR
      
         κατά
      
      Stadt Pforzheim
      
         Διατακτικό
      
      Η οδηγία 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την άδεια οδήγησης, όπως τροποποιήθηκε με την οδηγία 2011/94/ΕΕ της Επιτροπής, της 28ης Νοεμβρίου 2011, έχει την έννοια ότι δεν επιτρέπει σε κράτος μέλος το οποίο με απόφασή του αρνήθηκε, βάσει του άρθρου 11, παράγραφος 4, δεύτερο εδάφιο, της εν λόγω οδηγίας, όπως τροποποιήθηκε με την οδηγία 2011/94, να αναγνωρίσει την ισχύ εκδοθείσας από άλλο κράτος μέλος άδειας οδήγησης, λόγω παραβατικής συμπεριφοράς του κατόχου της κατά τη διάρκεια προσωρινής διαμονής του στο έδαφος του πρώτου κράτους μέλους μετά την έκδοση της εν λόγω άδειας, να προβεί επίσης στην αναγραφή, επί του σώματος της άδειας, μνείας περί απαγόρευσης οδήγησης στο εν λόγω έδαφος, ενώ ο κάτοχος της άδειας δεν έχει αποκτήσει εκεί συνήθη διαμονή, κατά την έννοια του άρθρου 12, πρώτο εδάφιο, της οδηγίας αυτής.
      
         (1)  ΕΕ C 209 της 22.6.2020.